stanford-oval/wikipedia huggingface dataset:
เจ้าแม่มั่วโกว

เจ้าแม่หมากู (จีน: 麻姑; พินอิน: Mágū; เวด-ไจลส์: Ma-ku; แปลตรงตัว: "Hemp Maiden") เป็นเซียน(นักสิทธิ์ - 仙; "immortal; transcendent") ในลัทธิเต๋า เทพปกรณัมจีนและนางได้รับการยกย่องเป็นเทพีในศาสนาพื้นเมืองเดิมของจีน นางเป็นเทพีอันเป็นสัญญาลักษณ์ความเป็นอมตะ และเป็นสัญญาลักษณ์ของเทพีผู้อุปถัมป์ความงามในอุดมคติของสตรี โดยทั่วไปตามเทพปกรณัมวรรณคดีจีนทั่วไปมักกล่าวถึงการประทานพรในความอ่ออนเยาว์และความงามอันเป็นอมตะนิจนิรันดร์กาลของนาง ในขณะที่เทพปกรณัมวรรณคดีจีนหลักมักกล่าวถึงนางในฐานะของ หมากูเซี่ยนโซ่ว (麻姑獻壽; "เจ้าแม่หมากูถวายพรวันประสูติ") อันเป็นที่มาของหนึ่งในเหตุการณ์ที่มักปรากฏของงานศิลปกรรมยอดนิยมของศิลปะจีน
ดูเพิ่ม

ฮก ลก ซิ่ว
เซียน
นักสิทธิ์
นักพรตเต๋า
เจ้าแม่แดนสระทิพย์
เจ้าแม่เร่งกำเนิด
เมาส์

ลักษณะการทำงานของเมาส์ (แบบลูกกลิ้ง)

1: เมื่อเคลื่อนเมาส์ ลูกบอลด้านล่างจะหมุน

2: จานหมุนสองแนว จับการเคลื่อนไหวของลูกบอล

3: เมื่อจานหมุนทำการหมุน รูบริเวณขอบจานหมุนหมุ

4: แสงอินฟราเรด ส่งผ่านรูจานหมุน

5: เซนเซอร์อ่านค่า และส่งเป็นค่าของความเร็วการเคลื่อนไหวในแนวแกน X
เมาส์ (อังกฤษ: mouse) คืออุปกรณ์ที่ใช้ในการควบคุมตัวชี้บนจอคอมพิวเตอร์ (pointing device) เป็นอุปกรณ์สำคัญในการใช้งานคอมพิวเตอร์ชิ้นหนึ่ง ซึ่งปัจจุบันถูกออกแบบมาให้มีรูปร่าง ลักษณะ สีสัน ต่าง ๆ กัน บางรุ่นมีไฟประดับให้สวยงาม เพื่อให้เมาะสมกับการใช้งานในแต่ละประเภทและความชื่นชอบของผู้ใช้ เช่นมีขนาดเล็ก มีส่วนโค้งและส่วนเว้าเข้ากับอุ้งมือของผู้ใช้ มีรูปร่างสีสันแปลกตาไปจากรุ่นทั่วไป หรือเป็นรูปตัวการ์ตูน และล่าสุดได้มีการพัฒนา เมาส์อากาศ (Air Mouse) ซึ่งสามารถใช้งานเมาส์โดยถือขึ้นมาเอียงไปมาในอากาศโดยไม่จำเป็นต้องใช้แผ่นรอง ก็สามารถควบคุมตัวชี้ได้เช่นกัน
การทำงานของเมาส์ ภายในตัวเมาส์จะมีอุปกรณ์สำหรับตรวจจับตำแหน่งการเคลื่อนไหวของลูกกลิ้งยาง(สำหรับรุ่นเก่า)หรืออุปกรณ์ตรวจจับการเปลี่ยนแปลงของแสง (ในเมาส์ที่ใช้แอลอีดีหรือเลเซอร์เป็นแหล่งกำเนิดแสง) โดยตัวตรวจจับจะส่งสัญญาณไปที่คอมพิวเตอร์เพื่อแสดงผลของตัวชี้บนหน้าจอคอมพิวเตอร์
การเชื่อมต่อเข้ากับคอมพิวเตอร์ การใช้งานเมาส์ร่วมกับเครื่องคอมพิวเตอร์นั้นจะต้องมีการต่อมันเข้ากับช่องต่อของคอมพิวเตอร์ ซึ่งในยุคแรก ๆ นั้นช่องสำหรับต่อเมาส์จะมีลักษณะเป็นหัวกลมใหญ่ภายในมีขาเป็นเข็มเรียกว่าแบบ DIN ต่อมามีการพัฒนาช่องต่อเป็นแบบหัวเข็มที่เล็กลงเรียกว่า PS/2 แต่การเชื่อมต่อทั้งสองแบบนั้นไม่สามารถเชื่อมต่ออุปกรณ์ได้หลากหลาย จึงมีการพัฒนาช่องต่อแบบ USB ขึ้นมา และในเวลาใกล้ ๆ กันก็ได้มีการพัฒนาการเชื่อมต่อเมาส์แบบไร้สายขึ้นมาโดยใช้สัญญาณวิทยุเป็นตัวเชื่อมต่อแทนสายเรียกว่า เมาส์ไร้สาย (Wireless mouse)
เมาส์ได้ชื่อมาจากรูปร่างของตัวมันเอง และสายไฟ ซึ่งมีลักษณะคล้ายหนู (Mouse) และหางหนู และขณะเดียวการเคลื่อนที่ของตัวชี้บนหน้าจอมีลักษณะการเคลื่อนที่ไม่มีทิศทางเหมือนการเคลื่อนที่ของหนู
การกำเนิดของเมาส์

เมาส์ถูกประดิษฐ์ขึ้นในปี 1963 โดย ผู้คิดค้นประดิษฐ์เม้าส์มีชื่อว่า ดร ดักลาส คาร์ล อิงเกิลบาร์ต Douglas Carl Engelbart  ที่สถาบันวิจัยสแตนฟอร์ด (Stanford Research Institute) หลังจากการทดสอบการใช้งานอย่างละเอียด (เมาส์เคยมีอีกชื่อนึงว่า “บัก” (bug) แต่ภายหลังได้รับความนิยมน้อยกว่าคำว่า “เมาส์”) มันเป็นหนึ่งในการทดลองอุปกรณ์ชี้ (Pointing Device) สำหรับ Engelbart's oN-Line System (NLS) ส่วนอุปกรณ์ชี้อื่นออกแบบมาเพื่อการเคลื่อนไหวในร่างกายส่วนอื่น ๆ เช่น อุปกรณ์ที่ใช้ติดกับคางหรือจมูก แต่ท้ายที่สุดแล้วเมาส์ก็ได้รับการคัดเลือกเพราะง่ายต่อการใช้งาน
เมาส์ตัวแรกนั้นมีขนาดใหญ่ และใช้เฟือง 2 ตัววางในลักษณะตั้งฉากกัน การหมุนของแต่ละเฟืองจะถูกแปลไปเป็นการเคลื่อนที่บนแกนในปริภูมิ 2 มิติ เองเกลบาทได้รับสิทธิบัตรเลขที่ US3541541 ในวันที่ 17 พฤศจิกายน ค.ศ.1970 ชื่อ X-Y Position Indicator((ตัวระบุตำแหน่ง X-Y สำหรับระบบแสดงผล) ในตอนนั้น ตั้งใจจะพัฒนาจนสามารถใช้เมาส์ได้ด้วยมือเดียว
เมาส์แบบต่อมาถูกประดิษฐ์ในช่วงต้นทศวรรษที่ 1970 โดย บิล อิงลิช  (Bill English) ที่ศูนย์วิจัยของบริษัท ซีรอกส์ (Xerox PARC) โดยแทนที่ล้อหมุนด้วยลูกบอลซึ่งสามารถหมุนไปได้ทุกทิศทาง การเคลื่อนไหวของลูกบอลจะถูกตรวจจับโดยล้อเล็ก ๆ ภายในอีกทีหนึ่ง เมาส์ชนิดนี้คล้าย ๆ กับแทร็กบอล และนิยมใช้กับคอมพิวเตอร์ส่วนบุคคลตลอดทศวรรษที่ 1980 และ 1990 ทำให้การใช้เมาส์และคีย์บอร์ดในเวลาเดียวกันสามารถเป็นจริงได้
เมาส์ในปัจจุบันได้รับรูปแบบมาจาก École polytechnique fédérale de Lausanne (EPFL) ภายใต้แรงบันดาลใจของ ศาสตราจารย์ Jean-Daniel Nicoud ร่วมกับวิศวกรและช่างนาฬิกาชื่อ André Guignard ซึ่งการดำเนินงานครั้งนี้ทำให้เกิดบริษัท โลจิเทค (Logitech) ผลิตเมาส์ที่ได้รับความนิยมสูงเป็นยี่ห้อแรก
ปุ่ม

ปุ่มบนเมาส์ในปัจจุบันมีการเปลี่ยนแปลงจากในสมัยแรกเพียงเล็กน้อยเท่านั้น โดยอาจจะเปลี่ยนในเรื่องรูปร่าง จำนวน และการวางตำแหน่ง เมาส์ตัวแรกที่ประดิษฐ์โดยเองเกลบาทนั้นมีเพียงปุ่มเดียว แต่ในปัจจุบันเมาส์ที่นิยมใช้กันมี 2 ถึง 3 ปุ่ม แต่ก็มีคนผลิตเมาส์ที่มีถึง 5 ปุ่ม
เมาส์ที่นิยมใช้กันจะมีปุ่มที่ 2 สำหรับเรียกเมนูลัดในซอฟต์แวร์ที่มีการออกแบบส่วนติดต่อผู้ใช้มารองรับ ไมโครซอฟท์วินโดวส์ระบบปฏิบัติการที่ได้รับความนิยมมากที่สุดก็ออกแบบมาสนับสนุนการใช้ปุ่มที่ 2 นี้ด้วย
ส่วนระบบที่ใช้กับเมาส์ 3 ปุ่มนั้น ปุ่มกลางมักจะใช้เพื่อเรียก แมโคร (แมโคร หรือ Macro คือเครื่องมือที่ใช้เพิ่มการปฏิบัติงานของ Application บางอย่าง ซึ่งเป็นโปรแกรมที่ซ่อนอยู่ภายใต้โปรแกรมนั้น เช่น โปรแกรม Excel ผู้ใช้อาจจะเขียนคำสั่งขึ้นเองเพื่อใช้ทำงานเฉพาะอย่าง นอกเหนือไปจากการทำงานตามปกติของโปรแกรมนั้น) ในปัจจุบันเมาส์แบบ 2 ปุ่มสามารถใช้งานฟังก์ชันปุ่มกลางของแบบ 3 ปุ่มได้โดย คลิกทั้ง 2 ปุ่มพร้อมกัน
ปุ่ม > ปุ่มเสริม

บางครั้งเมาส์ก็มีปุ่ม 5 ปุ่มหรือมากกว่าขึ้นอยู่กับความชอบของผู้ใช้ ปุ่มพิเศษนี้อาจจะใช้ในการเลื่อนไปข้างหน้าหรือถอยหลังสำหรับการท่องเว็บ หรือเป็นปุ่ม scrolling แต่อย่างไรก็ตามฟังก์ชันเหล่านี้ใช้ไม่ได้กับทุกซอฟต์แวร์ และมักจะมีประโยชน์กับเกมคอมพิวเตอร์มากกว่า (เช่นการเปลี่ยนอาวุธในเกมประเภท FPS หรือการใช้สกิลต่าง ๆ ในเกมแนว MMORPG,RTS) เพราะว่าปุ่มพิเศษพวกนี้ เราสามารถที่จะกำหนดฟังก์ชันอะไรลงไปก็ได้ ทำให้การใช้งานเมาส์เหล่านี้มีประสิทธิภาพมากยิ่งขึ้น
ดักลัส เองเกลบาท นั้นอยากให้มีจำนวนปุ่มมากที่สุดเท่าที่จะเป็นไปได้ แต่เขาได้บอกว่าเมาส์มาตรฐานนั้นควรจะมี 3 ปุ่ม เพราะว่าเขาไม่รู้จะเพิ่มปุ่มเข้าไปตรงไหนนั่นเอง
ปุ่ม > ล้อเมาส์

นวัตกรรมอย่างหนึ่งของปุ่มเมาส์คือปุ่มแบบเลื่อน (Scroll wheel ล้อเล็ก ๆ วางในแนวขนานกับผิวของเมาส์ สามารถหมุนขึ้นและลงเพื่อจะป้อนคำสั่งใน 1 มิติได้) โดยปกติแล้วจะใช้ในการเลื่อนหน้าต่างขึ้น-ลง เป็นฟังก์ชันที่มีระโยชน์มากสำหรับการดูเอกสารที่ยาว ๆ หรือในบางโปรแกรมปุ่มพวกนี้อาจจะใช้เป็นฟังก์ชันในการซูมเข้า-ออกได้ด้วย ปุ่มนี้ยังสามารถกดลงไปตรง ๆ เพื่อจะใช้เป็นฟังก์ชันปุ่มที่ 3 ได้อีก เมาส์ใหม่ ๆ บางตัวยังมี Scroll wheel แนวนอนอีก หรืออาจจะมีปุ่มที่สามารถโยกได้ถึง 4 ทิศทาง เรียกว่า tilt-wheel หรืออาจจะมีลักษณะเป็นบอลเล็ก ๆ คล้าย ๆ Trackball บังคับได้ทั้ง 2 มิติเรียกว่า scroll ball
การเชื่อมต่อ

เช่นเดียวกับอุปกรณ์รับข้อมูล (input device) อื่น ๆ เมาส์ก็ต้องการการเชื่อมต่อกับคอมพิวเตอร์เพื่อที่จะส่งข้อมูลไปให้คอมพิวเตอร์ เมาส์ทั่ว ๆ ไปจะใช้สายไฟ เช่น RS-232C, PS/2, ADB หรือ USB โดยปัจจุบันที่นิยมใช้ที่สุด จะเป็น PS/2 และ USB ซึ่งไม่ค่อยสะดวกต่อการใช้งาน จึงมีผู้ประดิษฐ์เมาส์ไร้สายโดยส่งข้อมูลผ่าน อินฟราเรด, คลื่นวิทยุ, หรือ บลูทูธแทน
อินฟราเรด เป็นลักษณะของการถ่ายโอนข้อมูลคล้าย ๆ กับรีโมท (ทีวีหรืออุปกรณ์เครื่องใช้ไฟฟ้าทั่วไปในบ้าน) โดยที่อุปกรณ์ส่งสัญญาณและรับสัญญาณต้องอยู่ในระนาบการส่งสัญญาณที่ตรงกันเท่านั้น (เช่นหัวของเมาส์ต้องหันหน้าไปที่ตัวรับสัญญาณตลอดเวลา) ซึ่งการใช้การส่งข้อมูลไร้สายในรูปแบบนี้ไม่เหมาะสมสำหรับอุปกรณ์ที่ต้องมีการเคลื่อนย้ายอยู่ตลอดเวลาอย่างเมาส์ จึงมีผู้ประดิษฐ์เมาส์ที่ส่งข้อมูลผ่านคลื่นวิทยุแทน
เมาส์วิทยุ (Radio mouse) เป็นเมาส์ที่ส่งข้อมูลผ่านคลื่นวิทยุไร้สาย ตัวเมาส์ไม่จำเป็นที่จะต้องอยู่ในระนายเดียวกันกับตัวรับสัญญาณตลอดเวลา ทำให้ผู้ใช้สะดวกสบายมากขึ้น อีกทั้งเรื่องความได้เปรียบเกี่ยวกับระยะทางของสัญญาณ เมาส์สามารถใช้ได้ห่างจากตัวรับสัญญาณได้มากกว่าแบบ Infrared แต่เนื่องจากการใช้เมาส์ผ่านคลื่นวิทยุไร้สายนั้นเป็นการทำให้เกิดการกีดกันและรบกวนกันระหว่างสัญญาณของตัวเมาส์เอง กับระบบโทรศัพท์ไร้สายหรืออินเทอร์เน็ตไร้สายที่อยู่ในช่วงสัญญาณเดียวกัน และอีกทั้งปัญหาเกี่ยวกับการใช้เมาส์รุ่นเดียวกันมากกว่า 2 ชิ้น ทำให้เครื่องในรัศมีการรับสัญญาณของเมาส์ที่อยู่ในคลื่น A เหมือนกันนั้นตอบรับกับเมาส์ตัวอื่น เนื่องจากส่วนใหญ่แล้วเมาส์ไร้สายจะสามารถปรับช่องสัญญาณได้เพียงแค่สองช่องเท่านั้น (A และ B)
เพราะฉะนั้นผู้ประดิษฐ์จึงหันไปพึ่งเทคโนโลยีไร้สายมาตรฐานระบบใหม่ ที่ใช้คลื่นความถี่วิทยุเช่นกันคือ บลูทูธ แต่เนื่องจากผู้คิดค้นและริเร่มระบบบลูทูธได้คาดคำจึงถึงปัญหาเนื่องจากมีผู้ใช้บลูทูธมากไว้แล้ว ทำให้ได้มีการวางแผนระบบการจับคู่อุปกรณ์ขึ้น ทำให้อุปกรณ์หนึ่งไม่ไปรบกวนหรือไปทำหน้าที่บนอีกอุปกรณ์หนึ่งอย่างที่ผู้ใช้ไม่ได้ต้องการ โดยก่อนที่จะใช้อุปกรณ์ด้วยกันจะต้องมีการจับคู่อุปกรณ์กันก่อน จึงจะสามารถใช้อุปกรณ์นั้น ๆ ด้วยกันได้ และความได้เปรียบในเรื่องของความเร็วที่สูงกว่า 40KB/วินาที ของระบบบลูทูธนั้น ทำให้มันสามารถนำไปใช้ได้กับหลากหลายตลาดการสื่อสาร เช่น หูฟังไร้สาย การส่งข้อมูลไร้สาย และรวมไปถึง ตีย์บอร์ดกับเมาส์นั่นเอง
เมาส์บลูทูธ (Bluetooth mouse) นั้นได้ถูกออกแบบมาเพื่อทำงานกับคอมพิวเตอร์ส่วนบุคคลทั้งแบบตั้งโต๊ะและแบบพกพา โดยบางเครื่องนั้นได้มีการติดตั้งตัวระบบส่งสัญญาณบลูทูธในเครื่องแล้วด้วย ทำให้ไม่จำเป็นที่จะต้องใช้อุปกรณ์รับสัญญาณแยกออกมาจากเครื่อง ซึ่งทำให้กินพื้นที่ Bluetooth mouse กำลังจะเป็นที่นิยมกันอย่างแพร่หลายในเร็ว ๆ นี้ และเช่นกันสำหรับ บลูทูธคีย์บอร์ด (Bluetooth keyboard)
การใช้งานปุ่มโดยทั่วไป

การใช้งานเมาส์นั้นมีหลายรูปแบบนอกเหนือไปจากการเลื่อนเมาส์เพื่อเลื่อนเคอร์เซอร์ เช่น การคลิก (การกดปุ่ม) คำว่าคลิกนั้นมีที่มาจากเสียงคลิกเวลาเรากดปุ่มเมาส์นั่นเอง เสียงนี้เกิดขึ้นจาก micro switch (cherry switch) และใช้แถบโลหะที่แข็งแต่ยืดหยุ่นเป็นตัวกระตุ้นสวิทช์ เมื่อเรากดปุ่ม แถบโลหะนี้ก็จะงอ และกระตุ้นให้สวิทช์ทำงานพร้อมทั้งเกิดเสียงคลิก และช่วยให้ภายในไม่มีภาวะสุญญากาศเกิดขึ้น นอกจากนี้นักวิจัยพบว่าผู้ใช้จะตอบสนองกับเสียงคลิกหลังจากกด มากกว่าความรู้สึกที่นิ้วกดลงไปบนปุ่ม
การใช้งานปุ่มโดยทั่วไป > การคลิกครั้งเดียว (Single clicking)

เป็นการใช้งานที่ง่ายที่สุด โดยหมายรวมทั้งการกดปุ่มบนเมาส์ชนิดปุ่มเดียวและชนิดหลายปุ่ม โดยหากเป็นเมาส์ชนิดหลายปุ่ม จะเรียกการคลิกนี้ตามตำแหน่งของปุ่ม เช่น คลิกซ้าย, คลิกขวา
การใช้งานปุ่มโดยทั่วไป > ดับเบิ้ลคลิก (Double-click)

เป็นการคลิกปุ่ม 2 ครั้งติดต่อกันอย่างรวดเร็ว ใช้ในการเปิดไฟล์ต่าง ๆ
การใช้งานปุ่มโดยทั่วไป > ทริเปิลคลิก (Triple-click)

เป็นการคลิกปุ่ม 3 ครั้งติดต่อกันอย่างรวดเร็ว ใช้มากที่สุดใน word processors และใน web browsers เพื่อที่จะเลือกข้อความทั้งย่อหน้า
การใช้งานปุ่มโดยทั่วไป > การคลิกแล้วลาก (Click-and-drag)

คือการกดปุ่มบน object ค้างไว้แล้วลากไปที่ที่ต้องการที่เรากำหนดไว้
การใช้งานปุ่มโดยทั่วไป > Mouse gestures

Mouse gesture เป็นวิธีการผสมผสานการเลื่อนและการคลิกเมาส์ ซึ่งซอฟต์แวร์ที่จะใช้ได้จะต้องจดจำคำสั่งพิเศษต่าง ๆ เหล่านี้ได้ เช่นในโปรแกรมวาดภาพ การเลื่อนเมาส์ในแนวแกน X อย่างรวดเร็วบนรูปร่างใด ๆ จะเป็นการลบรูปร่างนั้น
การใช้งานปุ่มโดยทั่วไป > Tactile mouse

ในปี 2000 Logitech ได้เปิดตัว tactile mouse ซึ่งมีชิ้นส่วนเล็ก ๆ ที่ทำให้เมาส์สั่นได้ ซึ่งเป็นการเพิ่มส่วนติดต่อกับผู้ใช้ที่เกี่ยวข้องกับการสัมผัส เช่นการสั่นเมื่อเคอร์เซอร์อยู่ที่ขอบของ window 
มีเมาส์ อีกชนิดหนึ่งสามารถถือไว้ในมือโดยไม่ต้องวางบนพื้นผิว โดยสามารถจับการเคลื่อนไหวได้ถึง 6 มิติ (3 มิติ + การหมุนของ 3 แกน = 6 มิติ) ซึ่งมีกลุ่มเป้าหมายสำหรับการนำเสนอทางธุรกิจ เมื่อผู้พูดจะต้องยืนหรือเดินไปมา อย่างไรก็ตาม เมาส์ชนิดนี้ไม่ได้รับความนิยมในวงกว้าง
การใช้งานปุ่มโดยทั่วไป > ความเร็วของเมาส์

ความเร็วของเมาส์มีหน่วยเป็น DPI (Dots Per Inch) ซึ่งคือจำนวนพิกเซลที่เคอร์เซอร์จะเลื่อนได้เมื่อเลื่อนเมาส์ไป 1 นิ้ว (หรือบางทีก็เรียกว่า CPI (Count Per Inch) คือจำนวนครั้งที่เคอร์เซอร์จะเลื่อนได้เมื่อเลื่อนเมาส์ไป 1 นิ้ว) Mouse acceleration/deceleration เป็นทริกของซอฟต์แวร์ที่สามารถทำให้เมาส์เลื่อนช้ากว่าหรือเร็วกว่าความเร็วปกติของมันได้
แต่มีอีกหน่วยนึงที่ไม่ค่อยได้รับความนิยมคือหน่วย Mickey เพราะว่าค่า Mickey เกิดจากการนับ dot ที่เคอร์เซอร์เคลื่อนไปได้โดยคิดรวมถึง Mouse acceleration/deceleration  ด้วย ทำให้ค่า Mickey สำหรับการใช้งานแต่ละครั้งอาจจะไม่เท่ากัน จึงไม่ได้รับความนิยม
อุปกรณ์เสริม > แผ่นรองเมาส์

เป็นอุปกรณ์เสริมที่ได้รับความนิยม ซึ่งช่วยให้เลื่อนเมาส์ได้อย่างราบรื่น เนื่องจากโต๊ะหลายชนิดไม่เหมาะที่จะใช้เลื่อนเมาส์โดยตรง เช่นไม้เนื้อหยาบหรือพลาสติกเพราะจะทำให้ด้านล่างของเมาส์เสียหายเร็วเกินไป optical mouse บางตัวไม่ต้องใช้กับเมาส์แพดเพราะได้รับการออกแบบให้ใช้กับผิวไม้ได้โดยตรง ส่วนเมาส์แบบลูกกลิ้งนั้นจะต้องใช้เมาส์แพดเนื่องจากลูกกลิ้งต้องการแรงเสียดทานที่น้อยกว่าปกติซึ่งจะช่วยให้ลูกกลิ้งหมุนได้อย่างราบรื่น
ในอดีตการผลิตแผ่นรองเมาส์นิยมใช้วัตถุดิบ Polymer เป็นส่วนผสมโดยไม่มีการวัดค่า Elastic เนื่องจากในยุคที่เมาส์ยังเป็นลูกกลิ้งนั้นไม่มีความใส่ใจในการใช้งานแผ่นรองเมาส์เท่าปัจจุบันที่เป็นยุคของเซ็นเซอร์แบบ Optical และ Laser จึงมีการคิดค้นคุณสมบัติ Elastic ที่สูงขึ้น โดยเริ่มจากโรงงานผลิตพลาสติกชั้นนำจากประเทศอิสราเอล ซึ่งเป็น Supply Chain ร่วมกับบริษัทพลาสติกชั้นนำในประเทศไทยซึ่งมีวัตถุดิบ rubber คุณภาพสูง ในปัจจุบันวงการ e-sports นิยมใช้วัตถุดิบที่มีค่า Elastic 4 เนื่องจากมีคุณสมบัติให้ความยืนหยุ่นที่เหมาะสมและผลิตง่าย โดยมีผู้ผลิตเพียงไม่กี่แห่งเท่านั้น ที่ใช้วัตถุดิบที่มีค่า Elastic 8 ซึ่งในประเทศไทย โรงงานผลิตแผ่นรองเมาส์  GIFFINDEX ภายใต้เครือบริษัทอุตสาหกรรมพลาสติกชั้นนำของไทยอย่าง เอ็นทีพี มาร์เก็ตติ้ง ได้ผลิตแผ่นรองเมาส์ Gaming ด้วยวัตถุดิบ Polymer Elastic 8 บนพื้นฐานการผลิตเดียวกับประเทศอิสราเอลเป็นที่แรกในประเทศไทย โดยเริ่มผลิตให้กับแบรนด์ชั้นนำ Kingston Fury และเป็น Generation ใหม่ของแผ่นรองเมาส์ในปัจจุบัน เพื่อให้ผู้ใช้งานได้รับความยืนหยุ่นสูงสุดและความละเอียดชั้นยางถึงระดับพิกเซล
อุปกรณ์เสริม > แผ่นหุ้มท้องเมาส์ (Mouse feet covers)

ทำด้วยเทฟลอน ใช้แปะที่ด้านล่างของเมาส์ ซึ่งช่วยให้สามารถขยับเมาส์ได้สะดวกยิ่งขึ้น
อุปกรณ์เสริม > อุปกรณ์จัดการสายเมาส์ (Cord managers)

เป็นอุปกรณ์เสริมที่ช่วยจัดการกับสายเมาส์ที่เกะกะ ดังนั้นอุปกรณ์ชิ้นนี้จึงไม่จำเป็นสำหรับเมาส์ไร้สาย
อุปกรณ์เสริม > แผ่นเจลวางข้อมือ (Gel wrist pad)

เป็นแผ่นนิ่ม ๆ ใช้รองใต้ข้อมือเพื่อเพิ่มความสบายขณะใช้เมาส์ โดยได้รับการออกแบบให้เข้ากับสรีระของมนุษย์ทำให้ลดความเมื่อยจากการใช้เมาส์เป็นเวลานาน ๆ ได้
เมาส์กับการตลาด

ในปี ค.ศ.1970 บริษัท Xerox PARC ได้ออกเมาส์รุ่น  Xerox Star แต่ต่อมาบริษัท Apple ได้ออก Apple Lisa ออกมาแข่ง แต่ถึงกระนั้นเมาส์ของทั้ง 2 บริษัทกลับไม่ประสบผลสำเร็จทางธุรกิจ จนกระทั่งการเปิดตัวของ Apple Macintosh ในปี 1984 ทำให้เมาส์ได้ใช้ในวงกว้างมากยิ่งขึ้น
การเปิดตัวของ Apple Macintosh มีอิทธิพลมาก เนื่องจากความสำเร็จของเครื่อง Apple Macintosh ทำให้ผู้ผลิตหลายรายเริ่มจะผลิตเมาส์กันมากขึ้น และเมื่อระบบ graphical user interfaces (GUI) เข้ามาในทศวรรษที่ 1980 และ 1990 ทำให้เมาส์เป็นอุปกรณ์ที่ขาดไม่ได้เมื่อจะใช้คอมพิวเตอร์ ในปี 2000 Dataquest (หน่วยงานทางด้านสถิติแห่งหนึ่งของสหรัฐฯ) ประมาณการว่าเมาส์ได้ถูกขายไปแล้วทั่วโลกรวมมูลค่าทั้งสิ้น 1.5 พันล้านดอลลาร์
เมาส์แบบอื่น ๆ

นอกจากเมาส์แบบปกติที่กล่าวมาแล้ว ซึ่งมักจะเป็นเมาส์แบบใช้ด้วยมือ แต่ยังมีเมาส์แบบอื่น ๆ อีก โดยทำสำหรับผู้ที่มักมีปัญหาเกี่ยวกับข้อมือเมื่อใช้เมาส์เป็นเวลานาน ๆ และผู้ที่ใช้เมาส์แล้วรู้สึกไม่สะดวก ซึ่งเมาส์แบบพิเศษนี้มีรูปแบบต่าง ๆ กันดังนี้
แทร็กบอล (Trackball) ใช้งานโดยการเคลื่อนลูกบอลบนแท่น
มินิเมาส์ (Mini-mouse) เมาส์ที่มีขนาดเท่าไข่ไก่ ซึ่งออกแบบมาเพื่อสะดวกต่อการพกพา มักจะใช้กับแลปทอป
แคเมราเมาส์ (Camera mouse) กล้องที่จะจับการเคลื่อนที่ของศีรษะแล้วเลื่อนเคอร์เซอร์บนจอไปตาม
พาล์มเมาส์ (Palm mouse) ใช้ถือไว้ในมือ และสามารถเร่งความเร็วของเมาส์ได้โดยการกดให้แรงขึ้น
ฟุตเมาส์ (Foot mouse) ใช้เท้าในการควบคุมแทนการใช้นิ้วมือกด
จอยเมาส์ (Joy-Mouse) เป็นการรวมกันระหว่างเมาส์และจอยสติก โดยใช้การโยกจอยแทนการเลื่อนเมาส์
ดูเพิ่ม

คาร์พอลทันเนลซิมโดม (Carpal tunnel syndrome) - การอักเสบของข้อมือเมื่อใช้เมาส์บ่อย ๆ
| ด ค กอุปกรณ์คอมพิวเตอร์ขั้นพื้นฐาน |
| --- | --- |
อุปกรณ์อินพุต:  คีย์บอร์ด  เครื่องกราดภาพ  ไมโครโฟน  อุปกรณ์ชี้ กราฟิกส์แท็บเล็ต  จอยสติก  ปากกาแสง  เมาส์  พ็อยน์ติงสติก  ทัชแพด  จอสัมผัส  แทร็กบอล  เว็บแคม 
อุปกรณ์เอาต์พุต:  จอภาพ  แผงแสดงอักษรเบลล์  เครื่องพิมพ์  ลำโพง  พล็อตเตอร์ 
หน่วยบันทึกข้อมูลแบบถอดได้:  ออปติคัลดิสก์ไดร์ฟ CD-RW  DVD+RW  BD-R  ชุดจานบันทึก  ฟลอปปีดิสก์  การ์ดหน่วยความจำ  ยูเอสบีแฟลชไดรฟ์ 
กล่องครอบคอมพิวเตอร์:  หน่วยประมวลผลกลาง (CPU)  HDD / SSD / SSHD  แผงวงจรหลัก  ตัวควบคุมระบบติดต่อประสาน  แหล่งจ่ายไฟ  หน่วยความจำเข้าถึงโดยสุ่ม (แรม)  การ์ดเสียง  การ์ดแสดงผล 
พอร์ตข้อมูล:  อีเทอร์เน็ต  ไฟร์ไวร์ (IEEE 1394)  พอร์ตขนาน  พอร์ตอนุกรม  USB  เต้ารับเสียง
ศูนย์หัวใจฟิลิปปินส์

| ศูนย์หัวใจฟิลิปปินส์ |
| --- | --- |
กรมอนามัย


แสดงแผนที่เมโทรมะนิลาแสดงแผนที่เกาะลูซอนแสดงแผนที่ฟิลิปปินส์
ภูมิศาสตร์
ที่ตั้ง: อีสต์อเวนิว เกซอนซิตี, เมโทรมะนิลา, ประเทศฟิลิปปินส์
พิกัด: 14°38′38″N 121°02′54″E﻿ / ﻿14.64402°N 121.04842°E﻿ / 14.64402; 121.04842
บริการสุขภาพ
แผนกฉุกเฉิน: มี
ประวัติ
เปิดให้บริการ: ค.ศ. 1975
ลิงก์
เว็บไซต์: www.phc.gov.ph
ศูนย์หัวใจฟิลิปปินส์ (อังกฤษ: Philippine Heart Center) เป็นโรงพยาบาลในเกซอนซิตี ประเทศฟิลิปปินส์ ที่เชี่ยวชาญด้านการรักษาโรคหัวใจ โดยได้รับการก่อตั้งขึ้นใน ค.ศ. 1975
ภูมิหลัง

ศูนย์หัวใจฟิลิปปินส์เป็นโรงพยาบาลที่เชี่ยวชาญด้านการรักษาโรคหัวใจ โดยมีห้องสำหรับผู้ป่วยที่ต้องเสียค่าใช้จ่ายและการกุศลเพื่อผู้ป่วย ตลอดจนรับผู้ป่วยมากกว่า 14,000 รายทุกปี รวมถึง 3,300 รายที่ได้รับการผ่าตัดหัวใจ โดยมีโครงการฝึกสำหรับผู้เชี่ยวชาญทางการแพทย์เป็นประจำ นับเป็นศูนย์ผ่าตัดหัวใจพิการแต่กำเนิดที่คึกคักที่สุดแห่งหนึ่งในเอเชีย ตามข้อมูลของเว็บไซต์ดังกล่าว ซึ่งปัจจุบันได้รับการนำโดยโยเอล เอเม. อาบานียา ผู้เชี่ยวชาญด้านโรคหัวใจ
ประวัติ

ศูนย์หัวใจฟิลิปปินส์ได้รับการก่อตั้งขึ้นตามกฤษฎีกาประธานาธิบดีฉบับที่ 673 ซึ่งออกโดยประธานาธิบดี เฟอร์ดินันด์ อี มากอส ใน ค.ศ. 1975 อาคารนี้ได้รับการระบุด้วยสิ่งที่เรียกว่า' "หมู่อาคารคฤหาสน์" ของมาร์กอส ซึ่งนิยามโดยสถาปนิก ฌาราร์ต ลิโก ว่าเป็น "ความหลงใหลและความบีบบังคับในการสร้างสิ่งปลูกสร้างเพื่อเป็นจุดเด่นของความยิ่งใหญ่" โรงพยาบาลแห่งนี้สร้างขึ้นโดยใช้งบประมาณสุขภาพแห่งชาติ 50 เปอร์เซ็นต์ ตามที่วุฒิสมาชิก โฮเซ อูเบโดเบล. ดิออกโน กล่าวว่า "ในขณะที่ทั่วประเทศชาวฟิลิปปินส์เสียชีวิตด้วยโรคที่รักษาได้ เช่น ทีบี [วัณโรค], โรคไอกรน และโรคบิด"
ชื่อเดิมของศูนย์คือศูนย์หัวใจฟิลิปปินส์เพื่อเอเชีย และได้เปลี่ยนเป็นรูปแบบปัจจุบันใน ค.ศ. 1975 ส่วนผู้ป่วยรายแรกที่เข้ารับการรักษาในศูนย์หัวใจฟิลิปปินส์คืออีเมลดา ฟรันซิสโก เมื่อวันที่ 14 เมษายน ค.ศ. 1975
ผู้เชี่ยวชาญระบบหัวใจหลอดเลือด ได้แก่ คริสเตียน บาร์นาร์ด, เดนตัน คูลีย์, โดนัลด์ เอฟเฟลอร์ และชาลส์ ไบลีย์ ฝึกที่นั่น[ต้องการอ้างอิง] ส่วนผู้อำนวยการคนแรกของศูนย์หัวใจฟิลิปปินส์คืออาเบนีโล เป. อาเบนตูรา (ค.ศ. 1974–1986) ซึ่งเป็นศัลยแพทย์ระบบหัวใจหลอดเลือดที่เป็นผู้บุกเบิกการผ่าตัดหลายครั้งในประเทศฟิลิปปินส์ รวมถึงการปลูกถ่ายไตที่ประสบความสำเร็จครั้งแรกใน ค.ศ. 1970, การผ่าตัดทำทางเบี่ยงหลอดเลือดหัวใจครั้งแรกใน ค.ศ. 1972 รวมถึงได้พัฒนาและปลูกฝังลิ้นหัวใจเทียมที่ทำจากเนื้อเยื่อครั้งแรกของอาเซียน นั่นคือลิ้นหัวใจหมูของศูนย์หัวใจฟิลิปปินส์เพื่อเอเชีย
ใน ค.ศ. 2014 ศูนย์หัวใจฟิลิปปินส์ได้รับการรับรองเหรียญทองคุณภาพระดับสากลของคิวเมนตัมในเดือนสิงหาคม ค.ศ. 2014 – 2017 สำหรับ "ความเป็นเลิศในการปฏิบัติในโรงพยาบาลและความปลอดภัย"
สถาปัตยกรรมและการออกแบบ

อาคารโรงพยาบาลได้รับการออกแบบโดยสถาปนิก ฮอร์เฮ ราโมส ซึ่งได้รับการอธิบายว่าเป็นรูปแบบบรูทัลลิสต์ โดยได้รับการสร้างขึ้นใน ค.ศ. 1975 ด้วยราคาที่รายงานเกือบ 50 ล้านดอลลาร์สหรัฐ ซึ่งร่วมก่อตั้งโดย ดร. ลุดเฆริโอ เด. ตอร์เรส
แหล่งข้อมูลอื่น

เว็บไซต์ทางการ
ซุปใสใส่ไข่

| --- | --- |
ซุปใสใส่ไข่แบบญี่ปุ่น
ชื่ออื่น: ต้านฮวาทัง ซุปไข่หยดน้ำ ซุปอาสาเรน
ประเภท: ซุป
แหล่งกำเนิด: ประเทศจีน
ภูมิภาค: เอเชียตะวันออก
อุณหภูมิเสิร์ฟ: ร้อน
ส่วนผสมหลัก: ไข่, ซุปไก่, เกลือ, น้ำตาล, พริกไทย, หอมต้นเดี่ยว, เต้าหู้
 ตำราอาหาร: ซุปใสใส่ไข่   สื่อ: ซุปใสใส่ไข่
ซุปใสใส่ไข่, ซุปไข่หยดน้ำ (อังกฤษ: egg drop soup) หรือ ต้านฮวาทัง (จีน: 蛋花湯; พินอิน: dànhuātāng) บ้างเรียก ซุปอาสาเรน เป็นซุปไข่จากประเทศจีน ประกอบด้วยไข่และน้ำซุป ปรุงรสด้วยเกลือ น้ำตาล พริกไทย ต้นหอมสับละเอียด และเต้าหู้ โดยตีไข่เป็นเส้นบาง ๆ ลอยในน้ำซุปเดือด ซึ่งมักจะทำในช่วงท้ายของการปรุง เพื่อให้ไข่เป็นก้อนหรือเส้นสายสวยงามน่ารับประทาน
ความหลากหลาย

ซุปใสใส่ไข่ในสำรับอาหารจีนจะมีรสชาติเบาหรือจืดกว่าซุปไข่ในอาหารตะวันตก มีการใส่เครื่องเคราต่าง ๆ ลงไป เป็นต้นว่า เต้าหู้ ต้นหอมหั่นฝอย ถั่วงอก มะเขือเทศ และข้าวโพด ขึ้นอยู่วัตถุดิบที่มีในภูมิภาคนั้น ๆ
ในสหรัฐมักนำเสนอซุปใสใส่ไข่เป็นหลักในชุดอาหารจีนแบบอเมริกัน เรียกว่า เอ้กฟลาวเวอร์ซุป (อังกฤษ: egg flower soup; แปลว่า ซุปดอกไม้ (ที่ทำจาก) ไข่) ซึ่งเรียกตามคำแปลจากชื่อในภาษาจีน และร้านอาหารบางแห่งจะใส่แป้งข้าวโพดลงไปด้วยเพื่อให้น้ำซุปข้นขึ้น
ในประเทศไทยจะเรียกซุปใสใส่ไข่ว่า ซุปอาสาเรน มักใช้ไข่ไก่ตีพอแตก เทลงเป็นเส้นในน้ำซุปไก่เดือด คนตลอดจนไข่สุก จากนั้นปรุงรสด้วยเกลือ ซีอิ๊วขาว น้ำมันงา ใส่แป้งมันฮ่องกงผสมน้ำเปล่าเล็กน้อยคนเร็ว ๆ จนแป้งสุก แล้วโรยหน้าด้วยต้นหอมซอยและพริกไทย บ้างก็ใส่พริกหวานแดงหั่นเต๋า หรือเห็ดหอมลงไปด้วย ถือเป็นอาหารที่มีเครื่องปรุงไม่มาก เรียบง่าย และทำรับประทานเองได้ไม่ยาก สามารถรับประทานเคียงกับข้าวหรือบะหมี่ผัดได้ดี จากหนังสือ ใกล้เบื้องพระยุคลบาทกับลัดดาซุบซิบ (2548) เขียนโดยแถมสิน รัตนพันธุ์ ระบุว่าซุปอาสาเรนเป็นหนึ่งในเครื่องเสวยช่วงเวลากลางวันของพระบาทสมเด็จพระมหาภูมิพลอดุลยเดชมหาราช บรมนาถบพิตร
ระเบียงภาพ

ซุปใสใส่ไข่ในสหรัฐ
สตรัชชาเตลลา ของประเทศอิตาลี
ตูแร็ง ของประเทศฝรั่งเศส
อัฟโกเลโมโน ของประเทศกรีซ
ไก๊ต่านถ่งโสย ไข่หวานในอาหารกวางตุ้ง
ดูเพิ่ม

ไข่ตุ๋นญี่ปุ่น – อาหารใกล้เคียงกันในสำรับอาหารญี่ปุ่น
ไก๊ต่านถ่งโสย – ไข่หวานในสำรับอาหารกวางตุ้ง
ซุปโยดะยา – ซุปใส่ใส่ไข่ในอาหารพม่า ดัดแปลงจากต้มยำ
มันเผา

มันเผาของญี่ปุ่น
มันเผา หรือ มันเทศย่าง เป็นอาหารที่ทำจากการเอามันเทศมาทำให้ร้อนถือเป็นวัฒนธรรมอาหาร ที่มีเอกลักษณ์เฉพาะในเอเชียตะวันออก
มันเผาของประเทศต่าง ๆ > ญี่ปุ่น

บทความหลัก: มันเผาญี่ปุ่น
ในประเทศญี่ปุ่น จากผลิตภัณฑ์มันเทศ 814,200 ตัน ที่ผลิตในปี 2015 นั้นทั้งหมด 60,000 ตันได้ถูกนำมาทำเป็นมันเผา นอกจากนี้ มันเผายังเป็น คำตามฤดูกาล สำหรับฤดูหนาว
มันเผาของประเทศต่าง ๆ > จีน

ในประเทศจีนมีมันเทศพันธุ์ต่าง ๆ เช่น "ปักกิ่ง 553" (北京553) และ "ซูสู่หมายเลข 1" (蘇薯1号) ที่ผลิตขึ้นสำหรับมันเผาโดยเฉพาะ มีร้านขายมันเผา 250 แห่งใน เซี่ยงไฮ้ และใน ปักกิ่ง ฉงชิ่ง และ ฮาร์บิน ก็ยังมีร้านขายมันเผาที่เปิดเป็นแผงขายหรือรถเข็น ย่างบนถ่านในช่วงฤดูหนาว
มันเผาของประเทศต่าง ๆ > ไต้หวัน

แฟมิลี่มาร์ทในไต้หวัน เปิดตัวมันเผาใน ปี 2010 และขายมันเทศได้ 8 ล้านชิ้นต่อปีผ่านเคาน์เตอร์
มันเผาของประเทศต่าง ๆ > เกาหลี

ในประเทศเกาหลีใต้ ร้านขายมันเผาซึ่งก่อตั้งเมื่อปี 1954 เปิดดำเนินการตามท้องถนนโดยใช้ถังตั้งนอนเป็นเตาอบ และมีหม้อไฟแบบเปิดสำหรับใช้ในบ้านซึ่งมีขายที่ร้านสะดวกซื้อ
มันเผาในโตเกียว
มันเผาในปักกิ่ง
มันเผาในฮ่องกง
มันเผาในเกาหลี
มันเผาในไต้หวัน
วิทยา สำเร็จ

ร้อยตรี วิทยา สำเร็จ นักเทนนิสชาวไทย
ประวัติ

วิทยาเติบโตมาจากการเป็นเด็กเก็บลูกเทนนิสตามสนาม  และใช้เวลาว่างในการฝึกซ้อมด้วยตัวเอง จนได้รับการสนับสนุนให้เล่นเทนนิสทีมชาติ
วิทยามีบุตรชาย คือ กษิดิศ สำเร็จ ซึ่งเป็นนักเทนนิสทีมชาติไทยเช่นเดียวกัน
ผลงาน

วิทยาเป็นตัวแทนทีมชาติในการแข่งขันเทนนิสเป็นเวลาหลายปี ได้เหรียญทองจากซีเกมส์ ถึง 5 เหรียญ โดยครั้งสุดท้ายเป็นเหรียญทองประเภทคู่ ในซีเกมส์ครั้งที่ 21 คู่กับ ดนัย อุดมโชค เมื่อ พ.ศ. 2544 ในวัย 37 ปี
วิทยาได้เหรียญทองแดงในประเภททีมชายจากการแข่งขันเอเชียนเกมส์ 1986 ที่ประเทศเกาหลีใต้ และเหรียญทองประเภทคู่ผสมจากการแข่งขันเอเชียนเกมส์ 1990 ที่ประเทศจีน
วิทยาเริ่มเล่นอาชีพในปี พ.ศ. 2530
วิทยา เล่นเทนนิสอาชีพในระดับฟิวเจอร์ คู่กับนราธร ศรีชาพันธุ์ ได้รางวัลชนะเลิศหลายครั้งในช่วงปี 2541 - 2543 และเลิกเล่นอาชีพในปี พ.ศ. 2544
ปัจจุบันเป็นผู้ฝึกสอนเทนนิสทีมชาติไทย และเป็นผู้ฝึกสอนให้กับ สุชานัน วิรัชประเสริฐ
เครื่องราชอิสริยาภรณ์

พ.ศ. 2553 -  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นจตุตถดิเรกคุณาภรณ์ (จ.ภ.)
แหล่งข้อมูลอื่น

สถิติจาก ATP Tour
สกรีม (อัลบั้มไมเคิล แจ็กสัน)

บทความนี้เกี่ยวกับthe 2017 compilation album สำหรับthe 1995 duet with Janet Jackson ดูที่ Scream/Childhood
สกรีม (อังกฤษ: Scream) เป็นอัลบั้มรวมเพลง โดย นักร้องชาวอเมริกัน ไมเคิล แจ็กสัน วางจำหน่ายในวันที่ 29 กันยายน ค.ศ. 2017 เป็นอัลบั้มเกี่ยวกับธีม ฮาโลวีน
เบื้องหลัง

ได้เปิดตัวทีเซอร์ 17 วินาทีในทั้งเพจ Facebook และ YouTube Vevo อย่างเป็นทางการของ Michael Jackson ในวันที่ 6 กันยายน ค.ศ. 2017 หลังจากภาพยนตร์สั้นเรื่อง "Thriller" ปี 1983 ที่จัดแสดงขึ้นที่เมืองเวนิส ประเทศอิตาลี หลังจากนั้นในวันเดียวกัน ได้ประกาศอย่างเป็นทางการ ว่าอัลบั้มนี้จะวางจำหน่ายในที่เรียกว่า "Halloween album" ซึ่งในวันที่ 6 กันยายน (วันเดียวกัน) ได้ปล่อยซิงเกิลเพลง "Blood on the Dance Floor x Dangerous (The White Panda Mash-Up)" ในรูปแบบดิจิทัลดาวน์โหลด ในวันที่ 29 กันยายน ค.ศ. 2017 ได้ปล่อยซิงเกิลเพลง "Thriller (Steve Aoki Midnight Hour Remix)" ซึ่งเป็นดิจิทัลดาวน์โหลดด้วย แต่อย่างไรก็ตาม รีมิกซ์เพลง Thriller ก็ไม่รวมในอัลบั้มนี้